Diari Oficial de la Generalitat Valenciana


Sumari del DOGV 4002, del 18-05-2001 (2001/4447)

Informació pública de l'alternativa tècnica de modificació puntual del Pla General d'Ordenació Urbana de Dénia per a execució del programa d'actuació aïllada del sector A-4, de la partida Deveses-Riu Racons-Camí de les Deveses números 63, 65 i 67 de Dénia, que presenta Mullinel Promociones, SL.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4002

Data del DOGV
:   18-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4447


Organisme emissor
:   Mullinel Promociones, SL

Tipus de document
:   Anunci

Informació pública de l'alternativa tècnica de modificació puntual del Pla General d'Ordenació Urbana de Dénia per a execució del programa d'actuació aïllada del sector A-4, de la partida Deveses-Riu Racons-Camí de les Deveses números 63, 65 i 67 de Dénia, que presenta Mullinel Promociones, SL. [2001/F4447]
  
D'acord amb l'article 48 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública, pel termini de 20 dies, l'alternativa tècnica per a la modificació puntual del pla general de Dénia del vial a la partida Deveses-Carretera Marines-Riu Racons a fi de desplaçar aquest vial al límit nord-oest d'un sector delimitat per a l'execució d'un programa de desenvolupament d'actuació aïllada del sector A-4, partida Deveses-Riu Racons-Camí de les Deveses números 63, 65 i 67 de Dénia, que té per objecte que la referida parcel·la adquirisca les condicions de solar i la programació d'aquesta.
  
La dita alternativa tècnica, que es compon de modificació puntual de vial, del programa d'actuació aïllada i projecte d'urbanització, es troba depositada a l'Ajuntament de Dénia, identificada sota la denominació «1. Modificació puntual vial, programa d'actuació aïllada, 3. Projecte d'urbanització Camí de les Deveses números 63, 65 i 67 Dénia (Alacant)», amb registre d'entrada número 6013, de 28 de març de 2001. Així mateix, l'alternativa i els documents que la componen s'han protocol·litzat a la notaria del senyor Ángel C. Vicedo García, a Dénia (Alacant), carrer de Carlos Sentí, número 19-entresòl, mitjançant l'acta notarial número 290, de data 28 de març de 2001. Dins del termini de 20 dies, comptats des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer a la citada notaria, en horari de 10.00 a 14.00 hores del matí de dilluns a divendres, i de 18.00 a 20.00 de la vesprada els dimarts i dijous, per a obtenir còpia de l'acta de protocol·lització dels esmentats documents o sol·licitar que se li exhibisca aquesta. Així mateix, es fa constar la possibilitat de consultar a l'Ajuntament de Dénia les actuacions derivades de la documentació depositada en aquest i de presentar tant al·legacions com alternatives tècniques que pretenguen competir amb la que ara s'exposa al públic (amb possibilitat de pròrroga per 20 dies addicionals si, durant els 10 primers dies d'informació pública, alguna persona es comprometera a presentar una alternativa tècnica substancialment distinta a la inicial i prestara caució d'això), així com proposicions juridicoeconòmiques per a executar l'alternativa. Les proposicions juridicoeconòmiques es presentaran durant els cinc dies següents al venciment del termini de 20 dies indicat al principi.